Diari Oficial de la Generalitat Valenciana


Sumari del DOGV 7651, del 05-11-2015 (2015/8886)

ORDRE 18/2015, de 2 de novembre, de la Conselleria d'Educació, Investigació, Cultura i Esport, per la qual es modifica l'Ordre 64/2014, de 31 de juliol, d'ajudes per a la promoció de la investigació científica, el desenvolupament tecnològic i la innovació a la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7651

Data del DOGV
:   05-11-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/8886


Data del document
:   02-11-2015

Organisme emissor
:   Conselleria d'Educació, Investigació, Cultura i Esport

Tipus de document
:   Ordre

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

ORDRE 18/2015, de 2 de novembre, de la Conselleria d'Educació, Investigació, Cultura i Esport, per la qual es modifica l'Ordre 64/2014, de 31 de juliol, d'ajudes per a la promoció de la investigació científica, el desenvolupament tecnològic i la innovació a la Comunitat Valenciana. [2015/8886]  
L'Ordre 64/2014, per la qual es convoquen diferents tipus d'ajudes per a la promoció de la investigació científica, el desenvolupament tecnològic i la innovació a la Comunitat Valenciana, inclou en l'annex II ajudes per a la contractació de personal investigador en formació de caràcter predoctoral, programa VALi+d, i assenyala en la base 4 que la duració de les ajudes serà de tres anys. La data d'inici dels contractes es determinarà en la resolució de concessió i serà posterior a l'1 de gener de 2015.   
En l'àmbit estatal, autonòmic i universitari, també s'han convocat diferents ajudes per a la formació predoctoral, del mateix objecte i contingut que la convocatòria de l'annex II de l'Ordre 64/2014. Les ajudes per a la contractació de personal investigador en formació de caràcter predoctoral són incompatibles amb qualsevol altra que tinga el mateix objecte i duració. Per tant els beneficiaris de les ajudes convocades per l'Ordre 64/2014, que ja s'han incorporat al seu centre d'investigació per mitjà del corresponent contracte laboral de formació predoctoral i que obtinguen una ajuda de la mateixa característica concedida per una altra administració pública, si opten per aquestes últimes, hauran prèviament de rescindir el contracte laboral de formació predoctoral finançat per la Generalitat.  
A fi que els centres d'investigació no vegen minorats els seus programes de formació predoctoral per les possibles extincions contractuals que es puguen produir entre els seus doctorands sense possibilitat de substitució, i a l'efecte de possibilitar un ús eficient i d'acord amb la finalitat legalment establida dels fons públics destinats al finançament investigador predoctoral, és procedent establir les condicions reguladores que permeten substituir les baixes per l'extinció dels contractes que es puguen produir en els pròxims mesos, pels candidats preexistents en les llistes de reserva.   
Per tot això, fent ús de les atribucions que em confereix l'article 28 de la Llei 5/1983, de 30 de desembre, del Consell, vista la proposta de la directora general d'Universitat, Investigació i Ciència, de data 6 d'agost de 2015, i de conformitat amb aquesta,  
  
  
ORDENE  
  
Únic  
Addicionar, amb el número 3, un apartat a la base 7 de l'annex II de l'Ordre 64/2014, de 31 de juliol (DOCV de 5 d'agost), per la qual es convoquen diferents tipus d'ajudes per a la promoció de la investigació científica, el desenvolupament tecnològic i la innovació a la Comunitat Valenciana , amb el text següent:  
3. Les baixes produïdes com a conseqüència d'extincions anticipades dels contractes de formació predoctoral que es produïsquen en els quatre mesos següents a la data que s'establisca per a la incorporació dels seleccionats, es podran substituir per candidats de la llista reserva, pel seu ordre i de la mateixa àrea de coneixement. En aquests casos, el període de gaudi de l'ajuda comprendrà el temps restant fins a completar la duració prevista inicialment.   
  
València, 2 de novembre de 2015.- El conseller d'Educació, Investigació, Cultura i Esport: Vicent Marzà Ibáñez.